Esiteks hämmastasid mind visuaalid! Ühevärvilisus! Udud!  Hammasrattad! Aurumasinad! Ning tegelasteks on burtonlikult kondised või jässakad siluetid! Kuidas saab selline asi vaatajat mitte enese külge naelutada? Küsimus oli retooriline, sest mina küll ei tea. Kusjuures mida edasi seda paremaks läks. Varsti lisandusid gravitatsiooni eiravad õhulaevad ja ududes hõljuvad lendkalad! Väga äge! Igatahes oli tegu ühe visuaalselt väga omapärase animafilmiga, mida vägagi vaadata soovitan.